Használati útmutató

Kedves Vásárló! Köszönjük, hogy a top5.hu által forgalmazott **GT-06/H-06** típusszámú járműkövető egységre esett a választása.

**Kérjük, hogy az első üzembe helyezést megelőzően figyelmesen olvassa el az alábbiakban leírtakat!**

**A nem szakszerű beszerelésből adódó károkért nem vállalunk felelősséget !**

A leírásban feltüntetett műszaki adatok /és egyes funkciók/ alkalmanként eltérhetnek a leírtaktól.

 **A készülék első üzembe helyezését megelőzően győződjön meg arról, hogy az ön által választott SIM kártya beállításai megegyeznek-e az alábbiakban felsoroltakkal:**

* a kártya hívószámkijelzése aktív
* a PIN-kód kérés ki van-e kapcsolva
* a hívásátirányítás, és a hangposta ki van-e kapcsolva
* az SMS-t TXT formátum /alapesetben az/
* feltöltő kártyás használat esetén győződjön meg arról, hogy elegendő egyenleg áll-e a rendelkezésére
* illetve online követés esetén a megfelelő GPRS adatforgalmi keret a rendelkezésére áll

**A doboz tartalma:**

-1 db GT-06/ H-06 Tracker típusú készülék

-1 db bekötéshez szükséges kábelköteg

-1 db 12 V-os relé

-1 db kábelre szerelt pánikgomb

-1 db beltéri mikrofon

-1 db Használati útmutató, és aktivációs kártya

**A készülék csatlakozójának lábkiosztását, és a bekötési rajzot a használati útmutató G pontjában / a 21. oldalon / találja!**

A készülék üzembe helyezése, beszerelése előtt mindenképpen konzultáljon a márkaszervizével, illetve autóvillamossági szakértőjével! A beszerelést minden esetben szakemberrel végeztesse a saját, és gépjárműve (ellenőrizni kívánt berendezése) érdekében! A készüléket a megfelelő, üzembiztos működés érdekében az időjárás viszontagságaitól védett (zárt, száraz) helyre kell rögzíteni. A nyomkövető beépített GPS-, és GSM antennával rendelkezik, ezért FONTOS a megfelelő hely kiválasztása. Célszerű a szélvédő alatt elhelyezkedő területre (nem fémburkolat alá) vízszintesen, a vételi oldallal felfelé elhelyezni. A fémgőzölt-hővédő üvegezéssel ellátott szélvédők nagyban ronthatják a GPS jelek vételi körülményeit, ezáltal a pozicionálás pontosságát.

**A telepítés/használat során a működésjelző LED-ek segítséget nyújtanak a megfelelő hely kiválasztásában.**

|  |
| --- |
| **Akkumulátor töltöttség jelző LED ( vörös )** |
| Gyorsan villog 0.1 mp-ként | Alacsony a belső akkumulátor feszültség |
| Folyamatosan világít | Töltődik a belső akkumulátor |
| Lassan villog 2 mp-ként 0.1 mp-t világít | Feltöltött állapotban van/ Normál működés |
| Nem világít | Lemerült a belső akkumulátor / kikapcsolt állapot |
| **GSM működés jelző LED ( sárga )** |
| Lassan villog 15 mp-ként | Hálózatot keres |
| Gyorsan villog 2mp-ként 0.1 mp-t világít | Hálózaton van / Normál működés |
| Folyamatosan világít | GSM hívás folyamatban/ GPRS kommunikáció |
| Nem világít | Nincs GSM jel |
| **GPS működés jelző LED ( kék)** |
| Villog 1 mp-ként 0.1mp-t | Normál működés / GPS jel vétele |
| Folyamatosan világít | GPS jel keresés |
| Nem világít | Nincs GPS jel / kikapcsolt állapot |

**Kérjük, hogy a berendezés, és a kiegészítő eszközök / pánikgomb, mikrofon, tiltó-relé / telepítéséhez a használati útmutatóban mellékelt (21. oldal) kapcsolási rajz szerint járjon el, és ügyeljen a nem használt vezetékek szigetelésére, és a forrasztások minőségére!**

**A készülék üzembe helyezése:**

A gyártás során az alapvető internet/GPRS beállításokat tárolták a készülékben. Amennyiben a kommunikációs (SIM) kártya megfelel a fent leírtaknak akkor szinte azonnal elérhető az online követés.

A készülék a SIM kártya behelyezését, és a csatlakozók összeillesztését követően kapcsol be (függően a beépített akkumulátor töltöttségétől). Kikapcsolni a SIM kártya eltávolításával lehet. A működésjelző LED-ek tájékoztatnak a készülék aktuális állapotáról.

A SIM kártya behelyezését követően küldje a telefonjáról (amivel a továbbiakban vezérelni szeretné a készüléket) az alábbi két üzenetet:

1. ***LE*** ezzel angol verzióra állította a készüléket

**2. *\*ZC#000000#a telefon SIM kártya száma#a nyomkövetőbe helyezett SIM kártya száma#***

pl.: a telefonszámunk: 36-30-12345678, a készülékbe helyezett kártyaszám pedig: 36-20-4567890 akkor így néz ki az üzenet: \*ZC#000000#363012345678#36204567890#

Jelszóváltoztatáshoz küldje az alábbi üzenetet:

***\*MP#000000-az alapesetben beállított jelszó#az új jelszó ( 6 szám )#***

*pl.:\*MP#000000#123456# - így az új jelszó az 123456 lesz.*

Pozíció lekérdezéshez küldje az alábbi üzenetet:

***GOOGLE***- válaszként a készülék egy google map linket küld a készülék aktuális pozíciójáról

 Rezgés riasztás *aktiválásához* küldje az ***SF,*** *deaktiválásához* a ***CF*** üzenetet a készüléknek.

Az üzemanyag adagolás *tiltásához* küldje a ***DY+jelszó*** (pl.: DY000000), *oldásához* pedig a ***TY+jelszó*** üzenetet a készüléknek.

*A használó, és a gépjármű biztonsága érdekében ez a funkció csak abban az esetben használható, ha van valós navigáció és a jármű 20km/h alatti sebességgel mozog.*

Pánik jelzést abban az esetben küld a készülék, ha az opcionálisan telepíthető pánik gombot 3 mp-ig nyomva tartják. A berendezés ilyenkor telefonhívást kezdeményez a beállított telefonszámra. Amennyiben „nem kap választ” továbbítja a jelzéssel küldött információkat a webes felületre.

Áramtalanítás esetén a készülék telefonhívást kezdeményez a beállított telefonszámra. Amennyiben „nem kap választ” továbbítja a jelzéssel küldött információkat a webes felületre.

Hangfelügyeletet és telefonhívást kezdeményezhetünk a készülékkel. A hangfelügyelet eléréhez küldje a ***JT*** üzenetet (a készülék visszahívja és aktiválja opcionálisan telepíthető mikrofont). Telefonbeszélgetést egyszerűen, a készülékbe helyezett SIM kártya hívásával kezdeményezhet.

A naplóadatok gyakoriságának módosításához küldje az

***XTn*** ( n= a naplózás gyakorisága másodpercben 5<n<65530 ) a mozgó jármű esetén

***NXTn*** ( n= a naplózás gyakorisága másodpercben 5<n<65530 ) álló helyzet esetén

További, a használattal kapcsolatos kérdés esetén kérjük látogassa meg az alábbi oldalt:

[**http://nyomkoveto.top5.hu**](http://nyomkoveto.top5.hu)